UNIUNEA EUROPEANĂ

REUNIUNEA DE LA CARDIFF 15-16 IUNIE 1998

 

Reuniunea semestrială a şefilor de stat şi de guvern din statele membre ale Uniunii Europene a marcat încheierea preşedinţiei britanice a Uniunii Europene care, de la 1 iulie I998, va reveni Austriei.

La lucrările reuniunii au participat şi şefii diploamaţiilor din statele membre ale Uniunii precum şi miniştrii comunitari ai economiei.

Pe ordinea de zi a reuniunii au figurat:

reforma instituţiilor din cadrul Uniunii Europene;

dezbateri referitoare la Agenda 2000 - documentul ce defineşte strategia pentru extinderea spre est şi finanţarea acesteia;

situaţia din Kosovo;

criza financiară din Asia.

REFORMA INSTITUŢIILOR DIN CADRUL UNIUNII EUROPENE

La reuniune s-a afirmat necesitatea "intensificării lucrărilor legate de Agenda 2000", în condiţiile căutării unui consens efectiv asupra principalelor elemente ale Agendei.

În consecinţă, s-a reprogramat această discuţie pentru următorul summit, din luna decembrie, de la Viena.

Problema reformei instituţiilor vizează:

repartiţia puterilor între diferitele ei instituţii;

repartizarea competenţelor între Comisia Europeană şi statele membre care au criticat deseori activitatea Comisiei

Referitor la reforma instituţiilor din cadrul Uniunii Europene s-au confruntat mai multe teze:

- se susţine că este suficient a aborda doar trei probleme: numărul comisarilor europeni şi autoritatea preşedintelui Comisiei Europene;

- extinderea votului la majoritatea calificată şi reechilibrarea voturilor în funcţie de ponderea justă a fiecăruia.

- se consideră că nu sunt suficiente aceste schimbări şi că trebuie revizuit ansamblul dispoziţiilor, pentru a lupta contra centralizării.

Înaintea reuniunii, cancelarul german Helmut Kohl şi preşedintele Franţei, Jacques Chirac, au adresat o scrisoare colegilor lor în care au pus în discuţie reforma instituţională care va fi discutată în cadrul unei reuniuni neoficiale ce va avea loc în octombrie la Viena.

S-a exprimat opinia că ar fi necesar să nu se ia nici o decizie până nu se cunosc urmările pe care le-ar avea asupra bugetului operaţiunea de reformă internă şi aderarea de noi membri.

A fost discutat, la iniţiativa britanicilor, contactul dintre birocraţia europeană şi cele 370 de milioane de locuitori ai Uniunii Europene.

La reuniunea din octombrie de Ia Viena se vor discuta modalităţile în care Uniunea Europeană ar putea deveni mai apropiată de oameni, fără a lua locul guvernelor naţionale, regionale sau locale.

Premierul britanic Tony Blair a declarat: "Sper că se va cădea de acord asupra necesităţii unei Europe descentralizate, nu a unui superstat federal european".

DEZBATERI REPERITOARE LA AGENDA 2000 ŞI LA EXTINDEREA UNIUNII EUROPENE

Discuţiile referitoare la strategia pentru extinderea spre est a Uniunii Europene au fost corelate cu cele referitoare la finanţarea Uniunii.

Germania solicitase reducerea contribuţiei acestei ţări la bugetul Uniunii (furnizează 60% din fonduri).

Această opinie a fost împărtăşită de Olanda, Suedia şi Austria care consideră excesivă contribuţia lor la bugetul comunitar.

Pe o poziţie contrară se situează ţări precum Spania, situată sub nivelul mediu aI Uniunii Europene, care nu acceptă o reducere a ajutoarelor acordate de Bruxelles.

Şefii de stat şi de guvern au acceptat ca problema ridicată de Germania să fie menţionată în comunicatul final, iar negocierile referitoare la această problernă să se încheie în martie 1999.

Preşedintele Parlamentului European Jose Maria -Gil-Robles a subliniat în discursul său:

· referitor la reforma instituţiilor europene, dl. Gil-Robles a cerut Comisiei Europene să pregătească un proiect rapid pentru a fi dezbătut de Parlamentul European înaintea alegerilor prevăzute să aibă loc în 1999;

· negocierile de pe Agenda 2000, care defineşte cadrul financiar al Europei după anul 2000, să fie încheiate înainte de iunie 1999. Acest cadru va trebui să permită extinderea Uniunii Europene, "fără să fie pusă în pericol continuitatea politicilor de solidaritate şi coeziune" care sunt elemente caracteristice ale procesului de integrare europeană

Poziţia sa a fost susţinută şi de preşedintele francez Jacques Chirac, care într-un interviu dat înaintea reuniunii afirmase că "instituţiile Uniuni Europene nu funcţionează prea bine, iar când vom fi mai mulţi de 15 membri nu vor mai funcţiona deloc" .



Germania s-a declarat şi ea solidară cu Franţa pronunţându-se 
pentru o reformă amplă în cadrul Uniunii Europene.

- Referitor la situaţia din Kosovo, preşedintele Parlamentului European a subliniat lipsa de acţiune a Uniunii Europene. Deşi Tratatul de Maastricht dă puteri comune în materie de politică externă, s-a apreciat că organizaţia nu a făcut uz de această posibilitate. S-a cerut liderilor "Celor 15" o acţiune comună şi "să coopereze la pregătirile pentru trimiterea unei forţe preventive în zona de conflict" .

La încheierea reuniunii, liderii europeni au aprobat Declaraţia finală a summitului european care a fixat calendarul pentru revizuirea finanţării Uniunii Europene, înaintea extinderii spre est şi angajarea unei reforme a instituţiilor comunitare.

S-a convenit organizarea unui summit extraordinar, în martie 1999, pentru a se ajunge la un consens asupra reformei politicii agricole comune şi fondurilor structurale europene precum şi asupra perspectivelor fiananciare pentru Uniune în perioada 2000-2006.

DECLARAŢIA FINALĂ A SUMMITULUI DE LA CARDIFF

Principalele puncte privind problemele interne ale Uniunii Europene se referă la:

- Uniunea Economică şi Monetară;

- Reforme economice şi însănătoşirea finanţelor publice;

- marile orientări economice concepute ca instrumente ale creşterii; 

- acţiunea în favoarea creării de locuri de muncă;

- eforturi şi măsuri vizând apropierea Uniunii de cetăţean printr-o mai mare transparenţă, o mai mare înţelegere şi o mai mare apropiere de viaţa cotidiană;

- concertarea eforturilor în domeniile jusţiţiei şi problemelor interne; 

- Agenda 2000.

Principalele puncte înscrise în capitolul "probleme internaţionale":

- În domeniul comerţului internaţional Consiliul European subliniază că "este important să se angajeze un nou ciclu global de negocieri privind liberalizarea schimburilor mondiale cu ocazia celei de a treia Conferinţe ministeriale a Organizaţiei Mondiale a Comerţului ( OMC ) 
către sfârşitul anului 1999.

- În privinţa negocierilor cu Africa de Sud, Declaraţia finală a Summitului european de la Cardiff subliniază că Uniunea Europeană "este hotărătă ca negocierile în vederea încheierii unui acord global privind comerţul, dezvoltarea şi cooperarea cu Africa de Sud să se finalizeze cel mai târziu în toamna anului 1998.

- Referitor la Rusia, Consiliul European "salută adoptarea de către Rusia a noului program de măsuri fiscale, monetare şi structurale, şi, în special, a unor măsuri destinate să întărească administraţia fiscală", apreciind că punerea în practică a acestor măsuri ar duce la reinstaurarea încrederii. Totodată, Consiliul European continuă să susţină angajamentul activ al FMI şi al Băncii Mondiale de sprijinire a reformelor întreprinse de Rusia.

- Declaraţia adoptată de "Cei 1 S" la Cardiff în problema Kosovo conţine un avertisment adiesat preşedintelui iugoslav Slobodan Miloşevici în cazul continuării folosirii violenţei în această regiune.

Consiliul European şi-a exprimat "foarte via preocupare" faţă de absenţa progreselor în procesul de pace din Orientul Mijlociu evocând în acest context ameninţarea pe care această stagnare o reprezintă pentru stabilirea şi securitatea regiunii.

Este reafirmat, totdată sprijinul ferm al Uniunii Europene pentru eforturile Statelor Unite ale Americii în vederea obţinerii acordului părţilor asupra unui ansamblu de idei care, dacă este acceptat, ar deschide calea spre aplicarea acordurilor israeliano-palestiniene existente şi pentru relansarea convorbirilor privind statutul definitiv al teritoriilor palestiniene.

- După testele nucleare efectuate de India şi Pakistan, Consiliul , European cere celor două ţări să "reducă tensiunea din sudul Asiei reînodând dialogul politic dintre ele şi (dialogul) cu China şi să caute mijloacele de instaurare a unei încrederi mutuale". În acest context India şi Pakistanul sunt invitate să adere la documentele internaţionale privind neproliferarea nucleară şi este evocată posibilitatea adoptării şi "altor măsuri" în cazul în care nu se înregistrează progrese în aceste privinţe.

- Declaraţia finală a Summitului de la Cardiff exprimă sprijinul în continuare pentru Indonezia, inclusiv în cadrul instituţiilor financiare internaţionale, atâta vreme cât această ţară aplică un program credibil de reforme economice. Totodată, referitor la Timorul Oriental, Consiliul European cere Indoneziei "punerea în libertate a tuturor prizonierilor politici, inclusiv a celor originari din Timorul Oriental" .

- Evocând Conflictul dintre Etiopia şi Eritereea, Declaraţia finală a Consiliului European de la Cardiff subliniază necesitate rezolvării acestuia prin mijloace paşnice şi-şi exprimă disponibilitatea de a-şi aduce întregul sprijin, inclusiv material, pentru o reglementare negociată a acestui conflict.

